stanford-oval/wikipedia huggingface dataset:
สก็อตต์ มอฟฟ์แฟตต์
ประวัติ > ชีวิตวัยเด็กและครอบครัว

สก็อตต์ และน้องชายฝาแฝดทั้งสามคน คลินตัน (คลินตัน โทมัส จอห์น มอฟฟ์แฟตต์ ) โรเบิร์ต (โรเบิร์ต แฟรงคลิน ปีเตอร์ มอฟฟ์แฟตต์ ) และ  เดวิด (เดวิด ไมเคิล วิลเลียม มอฟฟ์แฟตต์ ) เติบโตขึ้นมาในครอบครัวนักดนตรีของแฟรงค์ และ ดาร์ลาน่า มอฟฟ์แฟตต์ ทำให้พวกเขาซึมซับความรักในเสียงดนตรีตั้งแต่ยังเล็กท่ามกลางธรรมชาติที่สวยงามของรัฐบริติชโคลัมเบียทางตอนใต้ของประเทศแคนาดา
แรกเริ่มเดิมทีประสบการณ์ทางดนตรีอย่างแรกของพี่น้องทั้งสี่คือการบันทึกเสียงเพลงคันทรี่ชื่อเพลง Grandpa ของ วิโนน่า จัดจ์ (พี่สาวของดาราฮอลลีวู้ด แอชลีย์ จัดจ์) เพื่อมอบเป็นของขวัญวันคริสต์มาสให้กับคุณปู่ จากนั้นเส้นทางสู่การเป็นศิลปินของพี่น้องตระกูลมอฟฟ์แฟตต์เริ่มต้นขึ้นเมื่อสก็อตต์และแฝดสามอายุได้เพียง 5-6 ปี โดยพวกเขาได้มีโอกาสขึ้นแสดงบนเวทีครั้งแรกร่วมกับ แฟรงค์ และ ดาร์ลาน่า ในปี 1990
อีก2ปีให้หลังเด็กน้อยทั้งสี่ก็ได้เป็นที่รู้จักมากขึ้นจากการขึ้นแสดงสดในงานแสดงดนตรีคันทรี่ท้องถิ่นหลายๆงาน จนกระทั่งได้รับการเสนอชื่อถึงห้ารายการจาก British Columbia Country Music Association ในปีเดียวกันนั้นเองทั้งครอบครัวได้ย้ายไปอยู่สหรัฐอเมริกาที่เมืองแบรนสัน รัฐมิซูรี่ เพื่อเข้าสู่วงการเพลงคันทรี่อย่างจริงจัง
ต่อมาในปี 1994 พี่น้องมอฟฟ์แฟตต์ได้เซ็นสัญญากับ เมอร์คิวรี่ เรคคอร์ด และกลายเป็นศิลปินคันทรี่ที่อายุน้อยที่สุดที่ได้เซ็นสัญญาอยู่ในเครือต้นสังกัดใหญ่อย่าง  โพลีแกรม
ประวัติ > ปี 2002-2004:เดอะ บอสตัน โพสต์

หนึ่งปีถัดมาหลังจากเดอะมอฟฟ์แฟตส์ประกาศแยกวง สก็อตต์กลับมาในฐานะสมาชิกคนหนึ่งของ  เดอะ บอสตัน โพสต์ วงดนตรีอินดี้แนวPunk Rock ซึ่งประกอบด้วยสมาชิกสี่คนคือ สก็อตต์ (กีต้าร์ เบส คีย์บอร์ด และ ร้องนำ),ชอว์น เอเวอร์เร็ต
(กลอง),นีล กัลป์ตาร์(เบส),และ จอน แกนท์(กีต้าร์)
เดอะ บอสตัน โพสต์ปล่อยผลงานชิ้นแรกที่มีชื่อว่า  It's 99PM ออกมาในช่วงเดือนมกราคม ปี2003 โดยจำกัดการจำหน่ายซีดีภายในงานคอนเสิร์ตของพวกเขาเท่านั้น  อีกทั้งสก็อตต์ยังทำให้แฟนเพลงทั่วโลกที่รู้จักเขาในนามของเดอะมอฟฟ์แฟตส์แปลกใจด้วยสไตล์การร้องเพลงที่เปลี่ยนไปพร้อมกับแนวดนตรีที่ดุดันและภาพลักษณ์ที่เขา พอใจ ที่จะเป็น แต่ว่าประเด็นดังกล่าวกลับไม่ได้เป็นอุปสรรคในการเจริญเติบโตของวงแต่อย่างใด  ในทางตรงกันข้ามกระแสตอบรับที่สื่อมีต่อ เดอะ บอสตัน โพสต์ทำให้พวกเขาได้รับเชิญให้ไปปรากฏตัวในงานสำคัญทางดนตรีมากมาย อาทิเช่น Canadian national music television และ Much Music นอกจากนั้นแล้วหลายเพลงจากอัลบั้ม It's 99PM ยังได้รับรางวัลบันทึกเสียงยอดเยี่ยมจากสถาบันศิลปะ Banff Centre อีกด้วย
หลังจากการทัวร์คอนเสิร์ตสองครั้งในรอบสองปี และปล่อยผลงานออกมาได้เพียงชิ้นเดียว สมาชิกทั้งสี่ก็ตัดสินใจที่จะหยุดเรื่องของ เดอะ บอสตัน โพสต์ ไว้เพียงเท่านั้นและประกาศแยกวงด้วยเหตุผลที่ไม่ชัดเจนนัก  ข่าวลือบางกระแสอ้างว่าเหตุผลที่แท้จริงของการแยกวงครั้งนี้มาจากการที่สื่อทั้งหลายต่างเลือกที่จะเทความสนใจให้ เดอะ บอสตัน โพสต์ เพราะสก็อตต์ผู้เป็นนักร้องนำมากกว่าที่จะให้ความสนใจกับพวกเขาทั้งสี่ในฐานะวงดนตรีอย่างแท้จริง
ประวัติ > ปี 2005:ความพยายามอีกครั้ง

หนึ่งปีหลังจากนั้น สก็อตต์กับน้องชายแฝดเหมือน คลินตันและบ็อบ ร่วมกันตั้งวงดนตรีนิรนามขึ้นมาหนึ่งวงโดยสมาชิกทั้งสาม จงใจ ที่จะไม่เปิดตัววงสู่สาธารณชนเพื่อรักษาน้ำใจเดวิดผู้เป็นน้องชายคนสุดท้อง  และพวกเขาทำผลงานออกมาหนึ่งชิ้นคือเพลงที่มีชื่อว่า "You don't know what I know" ซึ่งได้  ชอว์น เอเวอร์เร็ต เพื่อนของสก็อตต์และอดีตสมาชิกของเดอะ บอสตัน โพสต์มาเป็นโปรดิวเซอร์ให้  แต่เมื่อเพลงดังกล่าวได้รับรางวัลรองชนะเลิศอันดับสี่ประเภท Pop/Rock Stereo จากการแข่งขัน  Audio Engineering Society (AES)ในซานฟรานซิสโกจากฝีมือการโปรดิวซ์ของชอว์น การมีอยู่ของวงก็เล็ดรอดออกไปเข้าหูใครหลายๆคน ส่งผลให้ความพยายามของทางวงที่ต้องการจะหลีกเลี่ยงการกระทำใดๆก็ตามที่จะเกี่ยวโยงต่อความเป็น เดอะ มอฟฟ์แฟตส์ ต้องล้มเหลวลง เพราะการที่ไม่มีชื่อวงอย่างชัดเจนนั้นเองที่เป็นเหตุให้ผู้คนต่างก็เข้าใจกันไปว่านี่คือการกลับมาของ  เดอะ มอฟฟ์แฟตส์
หลังจากนั้นข่าวคราวของวงก็เงียบหายไปนานอย่างไม่ทราบสาเหตุโดยที่ไม่มีความเคลื่อนไหวใดๆของสามพี่น้องออกมาอีกเลยจนกระทั่งโปรเจกต์ดังกล่าวถูกล้มเลิกไปในที่สุด
แต่ทว่าพี่น้องทั้งสามก็ไม่ได้หันหลังให้กับวงการเพลงแต่อย่างใด เพราะในช่วงปลายปี2005หลังจาก คลินตันและบ็อบ เข้าร่วมโครงการ  Starz 2006 ซึ่งเป็นงานการกุศลสำหรับเหยื่อสึนามิในประเทศไทย พวกเขาตัดสินใจเซ็นสัญญากับค่ายโซนี่ บีเอ็มจี ประเทศไทย และออกอัลบั้ม The Meaning of Happy ในนามของวง Same Same ในเวลาต่อมา และในเวลาเดียวกันนั้นเองแฟนๆของสก็อตต์ มอฟฟ์แฟตต์ทั่วโลกก็ต้องกลับมาตื่นตัวกันอีกครั้งหนึ่งเมื่อสก็อตต์ มอฟฟ์แฟตต์ ประกาศผ่านทางหน้าเว็บบล็อกส่วนตัวของเขาถึงการตัดสินใจที่จะมี อัลบั้มเดี่ยว เป็นของตัวเอง
ประวัติ > ปี 2006:สก็อตต์บนถนนสายใหม่

สก็อตต์เดินหน้าทำโครงการอัลบั้มเดี่ยวของเขาทันทีหลังจากนั้น เขากลับไปที่บ้านในแอลเอและลงมือผลิตผลงานทุกขั้นด้วยตัวเองทั้งหมด อีกทั้งสก็อตต์ยังได้ทำการตัดสินใจครั้งสำคัญให้แฟนเพลงทุกคนมีส่วนร่วมกับงานเพลงชุดนี้ด้วยการส่งเครื่องดนตรีหรือทำนองเพลงที่น่าสนใจมายังที่อยู่ที่ให้ไว้ในหน้ามายสเปซ โดยให้สัญญาว่าจะกล่าวขอบคุณผู้มีอุปการคุณทุกท่านบนปกซีดีเมื่ออัลบั้มออกวางตลาดแล้ว
เวลาผ่านไปนานพอสมควรจนกระทั่งในเดือนเมษายน ปี2006 การรอคอยของแฟนๆก็สิ้นสุดลงเมื่อ The Allegory of the Cityอัลบั้มเดี่ยวชุดแรกในชีวิตของสก็อตต์ มอฟฟ์แฟตต์เสร็จสมบูรณ์ และเปิดให้สั่งซื้ออย่างเป็นทางการผ่านทางหน้ามายสเปซมิวสิกในช่วงปลายเดือนมิถุนายน อีกทั้งสก็อตต์ยังได้ทำการอัปโหลดเพลงเด่นๆจากอัลบั้มสามเพลงคือ The City's Teeth,Perilously here,และ  These Walls ลงบนหน้ามายสเปซมิวสิกเพื่อให้ผู้ที่สนใจหรือแฟนๆได้ลองฟังเพื่อเป็นตัวอย่างประกอบการตัดสินใจ
จากคำบอกเล่าของสก็อตต์ เพลงทุกเพลงใน The Allegory of the City ถูกถ่ายทอดออกมาในแนวเพลงอะคูสติคผสมโฟล์คร็อคที่มีเอกลักษณ์เฉพาะตัว  อีกทั้งผลงานชุดนี้ยังเปรียบเสมือนบทกวีที่เขียนขึ้นเพื่อบอกเล่าเกี่ยวกับผู้คนและเรื่องราวต่างๆที่ได้ผ่านเข้ามาในชีวิตของเขารวมทั้งประสบการณ์ที่ตัวเขาเองมีโอกาสได้สัมผัสตลอดระยะเวลาที่เขาพักอยู่ที่อพาร์ทเม้นต์ของเขาในย่านแอลเอ นอกจากนี้แล้ว อัลบั้มนี้ยังเป็นผลงานที่แสดงความเป็น ตัวตน ของสก็อตต์ มอฟฟ์แฟตต์มากที่สุดเท่าที่เขาเคยทำมาอีกด้วย
ในปีเดียวกันนี้เองสก็อตต์ยังทำเซอร์ไพรส์แฟนๆทั่วโลกด้วยการตัดสินใจเดินทางไปทำงานที่ประเทศไทยกับบริษัท โซนี่ บีเอ็มจี มิวสิก เอนเตอร์เทนเม้นท์  ในฐานะโปรดิวเซอร์โดยประเดิมการทำงานโปรดิวซ์เต็มรูปแบบเป็นครั้งแรกร่วมกับวง สล็อตแมชชีน ในอัลบั้ม Mutation
การร่วมงานกันระหว่างสก็อตต์และสล็อตแมชชีนในอัลบั้มดังกล่าวนี้เองทำให้พวกเขาเป็นที่รู้จักและได้รับรางวัลมากมาย อาทิเช่น  รางวัล Seed Awards สาขา เพลงยอดเยี่ยมสุดซี้ดประจำปี2006 จากเพลงผ่าน , รางวัล สีสัน อวอร์ด สาขา ศิลปินร็อคยอดเยี่ยมประจำปี 2006 ,และ รางวัล Music Express Award 2006 สาขา เพลงไทยยอดเยี่ยม จากเพลง ผ่าน และ อัลบั้มยอดเยี่ยมประจำปี จากอัลบั้ม Mutation
สก็อตต์ใช้เวลาทำงานที่ประเทศไทยอยู่เกือบหนึ่งปี ก่อนที่จะเดินทางกลับไปยังสหรัฐอเมริกาหลังจากที่เขาร่วมเป็นแขกรับเชิญในMutation Nightคอนเสิร์ตครั้งแรกของสล็อตแมชชีนในเดือนธันวาคม ปี2006 โดยไม่มีความเคลื่อนไหวหรือข่าวคราวใดๆออกมาให้ได้ยินมากนักหลังจากนั้น
ประวัติ > ปี 2007-ปัจจุบัน:สก็อตต์ในบทบาทโปรดิวเซอร์

สก็อตต์หายไปทำอะไรหลายๆอย่างระหว่างที่เขาไม่ได้อยู่เมืองไทยตลอดปี2007 เขาใช้เวลาอยู่กับแม่และน้องชายฝาแฝดที่บ้านในเมืองแนชวิลล์ รัฐเทนเนสซี กลับไปเที่ยวที่ประเทศแคนาดา อีกทั้งเขายังมีโอกาสได้ทำงานเพลงที่เขารักร่วมกับน้องชายทั้งสองคนอีกด้วย
อย่างไรก็ตามในเดือนมกราคมปี2008 สก็อตต์กลับมาทำงานโปรดิวซ์ให้กับ สล็อตแมชชีน เป็นครั้งที่สองในอัลบั้มที่สาม Gray หลังจากที่อัลบั้ม  Mutation ประสบความสำเร็จเป็นอย่างมากในปี2006ที่ผ่านมา และในปีเดียวกันนี้เองเขายังได้ร่วมงานกับวงร็อคมากฝีมืออย่าง แบรนด์นิวซันเซท  ซึ่งครั้งนี้เป็นครั้งแรกที่พวกเขาได้ทำงานร่วมกับโปรดิวเซอร์หลังจากที่ แบรนด์นิวซันเซท ได้แสดงฝีมือทำทุกอย่างเองในสองอัลบั้มก่อนหน้านี้ของพวกเขา
อัลบั้มชุดใหม่ของแบรนด์นิวซันเซทได้รับผลตอบรับที่ดีทั้งจากแฟนๆ และสื่อมวลชน  ในเวลาเดียวกันนี้เองสก็อตต์ก็เริ่มเป็นที่รู้จักในฐานะโปรดิวเซอร์ที่มีความสามารถ ไม่ใช่แค่อดีตสมาชิกของวงเดอะมอฟฟ์แฟตต์เพียงอย่างเดียวอีกต่อไป ความสามารถของเขายิ่งเป็นที่พิสูจน์ให้เห็นเมื่อสก็อตต์ได้รับการเสนอชื่อเข้าชิงจากงานโปรดิวซ์ของเขาในอัลบั้มล่าสุดของแบรนด์นิวซันเซท และได้รับรางวัลโปรดิวเซอร์ยอดเยี่ยมแห่งปีจากงานประกาศรางวัล Thai Headbanger Award 2008 ซึ่งเป็นงานมอบรางวัลที่ยิ่งใหญ่งานหนึ่งในวงการเพลงเมทัลและใต้ดินของไทยในเดือนธันวาคม ปี2008 ที่ผ่านมา
ปัจจุบันสก็อตต์ยังคงทำงานอยู่ที่ประเทศไทยในฐานะโปรดิวเซอร์ของวง เก็ทสุโนว่าและ เดย์ไลท์ ศิลปินในค่ายสนามหลวงเรคคอร์ดในเครือบริษัทโซนี บีเอ็มจี  รวมทั้งทำหน้าที่โปรดิวเซอร์ให้กับวงดนตรีสัญชาติแคนาเ้ดี้ยนอีกสองวงด้วยกัน นั่นคือ Hay Nik iz Zand และ   Roads  นอกจากนี้เขายังวางแผนที่จะทำอัลบั้มเดี่ยวชุดที่สองออกมาในปี2010ที่จะถึงนี้  แต่สำหรับตอนนี้แล้วสก็อตต์ยืนยันว่าเขาจะขอสนุกอยู่กับงานโปรดิวเซอร์ที่เป็นพรสวรรค์อีกประการหนึ่งของเขาต่อไป
ผลงาน > ปี 1995

It’s the wonderful World, The Moffatts
The Moffatts, The Moffatts
ผลงาน > ปี 1998

Chapter 1: A New beginning, The Moffatts
ผลงาน > ปี 1999

Chapter 1: A New beginning U.S. Version, The Moffatts
Chapter 1: A New beginning U.K. Version, The Moffatts
ผลงาน > ปี 2000

Submodalities, The Moffatts
ผลงาน > ปี 2003

It’s 99 PM, The Boston Post
ผลงาน > ปี 2006

The Allegory of the City, อัลบั้มเดี่ยว
สตรีสาวอ่านหนังสือ (ฟราโกนาร์ด)

| สตรีสาวอ่านหนังสือ |
| --- | --- |

ศิลปิน: ฌอง-โอโนเร ฟราโกนาร์ด
ปี: ค.ศ. 1776
ประเภท: จิตรกรรมสีน้ำมันบนผ้าใบ
สถานที่: หอศิลป์แห่งชาติ (วอชิงตัน ดี.ซี.)
สตรีสาวอ่านหนังสือ (อังกฤษ: A Young Girl Reading) เป็นภาพเขียนสีน้ำมันที่เขียนโดยฌอง-โอโนเร ฟราโกนาร์ดจิตรกรคนสำคัญชาวฝรั่งเศสของสมัยบาโรก บุตรีของแอนดรู ดับเบิลยู เมลลอนอุทิศภาพเขียนให้แก่หอศิลป์แห่งชาติ (วอชิงตัน ดี.ซี.)ในสหรัฐอเมริกาหลังจากการเสียชีวิตของบิดา
ฌอง-โอโนเร ฟราโกนาร์ดเขียนภาพ “สตรีสาวอ่านหนังสือ” ราวปี ค.ศ. 1776 เป็นภาพของสตรีไม่ทราบนามแต่งตัวด้วยเครื่องแต่งกายสีเหลืองสด จากการเอ็กซเรย์พบว่าภาพใต้ภาพเขียนที่เห็นกันในปัจจุบันเป็นภาพอีกภาพหนึ่งที่ฟราโกนาร์ดเขียนทัพ ภาพเขียนนี้เป็นหนึ่งในหลายภาพที่ฟราโกนาร์ดเขียนเกี่ยวกับเด็กสาว
ดูเพิ่ม

ฌอง-โอโนเร ฟราโกนาร์ด
บาโรก
แหล่งข้อมูลอื่น

A Young Girl Reading at the National Gallery of Art เก็บถาวร 2004-11-17 ที่ เวย์แบ็กแมชชีน
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
สตริกต์ลี บอลรูม

| สตริกต์ลี บอลรูม |
| --- | --- |
หน้าปกดีวีดี
กำกับ: บาซ เลอห์มานน์
เขียนบท: บาซ เลอห์มานน์ แอนดรูว์ โบเวล เครก เพียร์ซ
อำนวยการสร้าง: Tristram Miall Antoinette Albert
นักแสดงนำ: พอล เมอร์คิวริโอ ทารา มอริซ บิล ฮันเตอร์ เกีย คาริดีส
กำกับภาพ: Steve Mason
ตัดต่อ: Jill Bilcock
ดนตรีประกอบ: David Hirschfelder
ผู้จัดจำหน่าย: Miramax Films
วันฉาย: 20 สิงหาคม ค.ศ. 1992 (ออสเตรเลีย)
ความยาว: 94 นาที
ประเทศ:  ออสเตรเลีย
ภาษา: ภาษาอังกฤษ
ทุนสร้าง: 3 ล้านเหรียญ
สตริกต์ลี บอลรูม (อังกฤษ: Strictly Ballroom ) เป็นภาพยนตร์ออสเตรเลียที่ออกฉายในปี พ.ศ. 2535 เป็นผลงานกำกับเรื่องแรกของบาซ เลอห์มานน์  ซึ่งประสบความสำเร็จจากเรื่องนี้ และต่อมาได้กำกับภาพยนตร์เรื่อง โรมิโอ + จูเลียต (2539) และ มูแลงรูจ! (2544)  ภาพยนตร์สามเรื่องของเลอห์มานน์ รวมเรียกว่าภาพยนตร์ไตรภาค "The Red Curtain Trilogy"
สตริกต์ลี บอลรูม เดิมเป็นละครเวที เขียนบทโดยบาซ เลอห์มานน์ และแอนดรูว์ โบเวล  แสดงครั้งแรกในปี พ.ศ. 2529  และประทับใจผู้อำนวยการสร้างภาพยนตร์ชื่อ เท็ด อัลเบิร์ต จึงติดต่อขอซื้อสิทธิ์การสร้างเป็นภาพยนตร์ในปี พ.ศ. 2532 และมอบหมายให้เลอห์มานน์เป็นผู้เขียนบทและกำกับ โดยชื่อภาพยนตร์สื่อความหมายถึงการเต้นบอลรูม ที่มีท่าเต้นตามแบบแผนชัดเจน
ภาพยนตร์ได้ออกฉายในระดับ Un Certain Regard ในเทศกาลภาพยนตร์เมืองคานส์ ประจำปี 1992 และได้รับรางวัลในระดับเยาวชน
เรื่องย่อ

ภาพยนตร์เล่าเรื่องราวเกี่ยวกับนักเต้นบอลรูมแดนซ์ชาวออสเตรเลีย ชื่อ สกอต เฮสติงส์ (พอล เมอร์คิวริโอ)  มารดาเป็นครูสอนเต้นรำ จึงได้รับการฝึกฝนมาตั้งแต่เด็ก เป็นนักเต้นที่มีพรสวรรค์ มีเทคนิคการเต้นสูง แต่ไม่ชอบเต้นตามแบบแผน นำท่าเต้นที่คิดเองออกมาใช้ระหว่างการแข่งขัน จนเป็นที่ชื่นชอบของผู้ชมทั้งห้อง แต่ไม่ถูกใจแบร์รี ไฟฟ์ (บิล ฮันเตอร์) ประธานจัดการแข่งขัน และตัดสินไม่ให้คู่ของสกอตได้รางวัลชนะเลิศ  สร้างความไม่พอใจให้กับคู่ซ้อม คือ ลิซ (เกีย คาริดีส) ที่ไม่ยอมเต้นกับสกอตอีกต่อไป  สกอตต้องการจะเต้นในการแข่งขันเต้นบอลรูมระดับชาติ Pan-Pacific Grand Prix จึงต้องเร่งหาคู่เต้นคนใหม่มาแทน แต่ก็หาคู่เต้นไม่ได้  มีเพียง ฟราน (ทารา มอริซ) นักเต้นสมัครเล่นที่เพิ่งหัดเต้นได้ไม่นาน ที่เสนอตัวเป็นคู่ซ้อมให้กับสกอต
หลังจากฝึกซ้อมเต้นด้วยกันไประยะหนึ่ง และสร้างสนิทสนมกันจนเกิดเป็นความคุ้นเคย ฟรานเริ่มเต้นด้วยความมั่นใจมากขึ้น สกอตได้ทำความรู้จักกับครอบครัวของฟราน ที่เป็นชาวยิปซีเชื้อสายสเปน และได้เรียนรู้การเต้นพาโซ โดเบล  พร้อมกับตระหนักว่าฟรานนั้นมีศักยภาพเพียงพอที่จะเข้าร่วมเต้นประกวดได้
สกอตมารู้ความจริงในภายหลังว่า ดัก เฮสติงส์ (แบร์รี ออตโต) บิดาของตนนั้น เดิมเป็นนักเต้นบอลรูมแข่งขันมาก่อน โดยเต้นจับคู่กับ เชอร์ลีย์ เฮสติงส์ (แพท ทอมสัน) มารดา  ดักมีนิสัยเหมือนกับสกอต คือไม่ชอบเต้นตามแบบแผน ในการแข่งขันระดับชาติ เชอร์ลีย์จึงเลือกจับคู่เต้นกับ เลส เคนดัล (ปีเตอร์ วิตฟอร์ด) แทน เพราะเธอโน้มน้าวใจว่าท่าเต้นแปลกประหลาดของดักจะเป็นสาเหตุให้เธอไม่ชนะการแข่งขัน ดักรู้สึกสะเทือนใจจึงเลิกเต้นรำมาตั้งแต่นั้น
ในวันแข่งขันเต้นบอลรูมระดับชาติ สกอตต้องชั่งใจว่าจะเลือกใครเป็นคู่เต้น ระหว่างเต้นกับลิซตามแบบแผนเพื่อให้ได้รับรางวัลชนะเลิศ กับเต้นกับฟรานด้วยท่าพาโซ โดเบล ที่ซ้อมด้วยกันมาระยะหนึ่ง ในที่สุดเขาก็ตัดสินใจได้ โดยการกระตุ้นจากดักว่า "การเต้นด้วยจังหวะของตัวเองแล้วไม่ชนะนั้น ไม่ใช่ความผิดพลาด โอกาส(ที่จะเต้นจังหวะของตัวเอง) มาถึงแล้ว หากเรามีชีวิตอยู่กับความกลัว(แพ้) แล้วทิ้งโอกาสนั้นไป ก็จะเสียใจไปตลอดชีวิต"
การเต้นนอกแบบแผนของสกอตกับฟรานถูกขัดขวางโดยแบร์รี ไฟฟ์กับพวก ทั้งโดยปิดเสียงดนตรี ประกาศเชิญออกจากฟลอร์เต้น แต่กลับได้รับความชื่นชมจากผู้ชมทั้งห้อง ที่ตบมือให้จังหวะแทนจังหวะดนตรี  ภาพยนตร์จบลงที่ดักปรับความเข้าใจกับเชอร์ลีย์ได้ในท้ายที่สุด และเต้นรำด้วยกันเป็นครั้งแรกในรอบหลายปี
ดนตรีประกอบภาพยนตร์

เพลงประกอบภาพยนตร์เรื่องนี้ มีเพลงหลักอยู่ 6 เพลงที่ใช้ประกอบการเต้น คือเพลงวอลต์ซ "The Blue Danube" ของโยฮันน์ ชเตราสส์ ที่สอง  เพลง "Love is in the Air", "Standing In The Rain" และ "Yesterday's Hero"  ของ จอห์น พอล ยัง นักแต่งเพลงชาวออสเตรเลีย, เพลง "Perhaps, Perhaps, Perhaps" ของดอริส เดย์ และเพลง "Time After Time" เพลงฮิตของ ซินดี ลอเปอร์  ดนตรีประกอบภาพยนตร์ได้รับรางวัลบาฟตา ประจำปี 1992
แหล่งข้อมูลอื่น

Strictly Ballroom ที่อินเทอร์เน็ตมูวีเดตาเบส
Strictly Ballroom (1992) เก็บถาวร 2016-03-05 ที่ เวย์แบ็กแมชชีน
| ด ค กบาซ เลอห์มานน์ |
| --- | --- |
รางวัลและการเสนอชื่อ
ภาพยนตร์:  สตริกต์ลี บอลรูม (1992)  โรมิโอ + จูเลียต (1996)  มูแลงรูจ! (2001)  ออสเตรเลีย (2008)  เดอะ เกรท แกตสบี้ รักเธอสุดที่รัก (2013)  เอลวิส (2022) 
โทรทัศน์:  เดอะเก็ตดาวน์ (2016–17) 
ดนตรี:  ซัมติงฟอร์เอฟรีบอดี  "เอฟรีบอดีฟรี (ทูแวร์ซันสกรีน)" 
บทความที่เกี่ยวข้อง:  เรดเคอร์เทนทริโลจี  นัมเบอร์ไฟฟ์เดอะฟิล์ม  สตริกต์ลี บอลรูม (เพลง)  มูแลงรูจ! (เพลง)
สตอร์มแมเนจเมนต์

| --- | --- |
ประเภท: เอกชน
อุตสาหกรรม: แฟชั่น
ก่อตั้ง: 1987 (สหราชอาณาจักร)
ผู้ก่อตั้ง: Sarah Doukas 
สำนักงานใหญ่: ลอนดอน
ผลิตภัณฑ์: การจัดการนักเดินแบบแฟชั่น, บริการทรัพย์สินทางปัญญา
เว็บไซต์: stormmanagement.com
สตอร์ม แมเนจเมนต์ (อังกฤษ: Storm Management) เป็นบริษัทจัดหานักเดินแบบของอังกฤษ มีสำนักงานที่เชลซีในลอนดอน ก่อตั้งขึ้นเมื่อปี ค.ศ. 1987
นักเดินแบบ

รายชื่อดังต่อไปนี้เป็นนักเดินแบบที่มีชื่อเสียงของสตอร์ม
อเล็กซา ชอง
เบฮาตี ปรินส์ลัว
การ์ลา บรูนี
โคลอี ลอยด์
ซินดี ครอว์ฟอร์ด
เอ็มมา วอตสัน
เฟย เฟย ซุน
ฮอลลี วิลลัฟบี
ฮีโร ไฟนส์-ทิฟฟิน
โจอี ปาราส
หลิว เหวิน
เลดีอาเมเลีย วินด์เซอร์
เลดีคิตตี สเปนเซอร์
มอรีน ว็อบเบลวิทซ์
แหล่งข้อมูลอื่น

Storm Models Official Website
Storm Models in the Fashion Model Directory
สตาร์ วอร์ส: เดอะไฮรีพับลิก

| Star Wars: The High Republic |
| --- | --- |

เจ้าของ: Lucasfilm
ปี: Phase I: 2021-2022 Phase II: 2022-present
สื่อสิ่งพิมพ์
นวนิยาย: List of novels
การ์ตูน: List of comics
ภาพยนตร์และโทรทัศน์
ละครโทรทัศน์: The Acolyte
เกม
วิดีโอเกม: Star Wars Jedi: Survivor
เบ็ดเตล็ด
Timeline: 500 BBY—100 BBY
Preceded by: The Old Republic
Succeeded by: Fall of the Jedi   (Prequel trilogy)
สตาร์ วอร์ส: เดอะไฮรีพับลิก (อังกฤษ: Star Wars: The High Republic, "สาธารณรัฐอันสูงส่ง") เป็นโครงการสื่อผสมที่ประกอบไปด้วยเรื่องแต่งหลายชุดจากสตาร์ วอร์ส ดำเนินเรื่องใน "ยุคสาธารณรัฐอันสูงส่ง" ซึ่งเริ่มต้นที่เวลา 350 ปีก่อนเหตุการณ์ในมหากาพย์สกายวอล์คเกอร์ ในยุคนี้เป็นยุคที่สาธารณรัฐแห่งกาแลกซีและภาคีเจไดกำลังอยู่ในจุดที่รุ่งเรืองที่สุด และต้องเผชิญหน้ากับการคุกคามจากกลุ่มนิฮิลผู้ใฝ่อนาธิปไตย มีการประกาศถึงโครงสร้างผลิตสื่อผสมชุดนี้ครั้งแรกเมื่อ ค.ศ. 2018 ในชื่อรหัสว่าโครงการลูมินัส และเปิดตัวจริงเมื่อค.ศ. 2021 ด้วยนิยายและหนังสือการ์ตูนหลายเล่มจากผู้แต่งหลายคน ในหลายสำนักพิมพ์ ได้แก่ ดิสนีย์ลูคัสฟิล์มเพรส, เดลเรย์บุ๊กส์, ไอดีดับเบิลยูพับลิชชิง, ดาร์กฮอร์สคอมิกส์, และมาร์เวลคอมิกส์ นอกจากนี้แล้วยังมีภาพยนตร์ชุดที่จะออกฉายทางดิสนีย์พลัสชื่อเรื่องว่า ดิอะโคไลท์ และนิยายภาษาจีนทางอินเตอร์เน็ตเรื่องคำสาบานแห่งรุ่งอรุณสีเงินอีกด้วย
โครงการนี้แบ่งออกเป็นสามระยะ ได้แก่ ไลท์ออฟเดอะเจได ("แสงแห่งเจได"), เควสท์ออฟเดอะเจได ("ภารกิจของเจได"), และไทรอัลส์ออฟเดอะเจได ("บททดสอบแห่งเจได") แต่ละระยะจะมีเนื้อเรื่องและชุดตัวละครที่เชื่อมโยงกันในสื่อผสมต่างๆ เช่น นวนิยายสำหรับผู้อ่านวัยผู้ใหญ่, นวนิยายสำหรับผู้อ่านวัยรุ่น, นวนิยายสำหรับเด็ก, หนังสือการ์ตูน, ละครวิทยุ, และเรื่องสั้น
สตาร์ดัสต์อายส์

| "สตาร์ดัสต์อายส์"> เพลงโดยคาโต มิจิอากิ.จากอัลบั้มKimi O Nemurasenai |
| --- | --- |
วางจำหน่าย: 21 ธันวาคม พ.ศ. 2531
ความยาว: 4:25
ค่ายเพลง: คิงเรเคิดส์ลิมิตเต็ด
ผู้ประพันธ์เพลง: อุรานิชิ มาริโกะ
"สตาร์ดัสต์อายส์" (อังกฤษ: Stardust Eyes) เป็นเพลงประกอบภาพยนตร์การ์ตูนญี่ปุ่นเรื่อง ซามูไรทรูปเปอร์ ออกอากาศทางสถานีโทรทัศน์นาโกย่า โดยบรรจุร่วมกับเพลงประกอบภาพยนตร์อื่นๆ ในอัลบั้ม Kimi O Nemurasenai อัลบั้มเพลงประกอบภาพยนตร์การ์ตูนดังกล่าว เป็นผลงานการขับร้องของคาโต มิจิอากินักร้องชาวญี่ปุ่น ออกจำหน่ายเมื่อวันที่ 21 ธันวาคม พ.ศ. 2531 โดย บริษัทคิง เร็คคอร์ด ลิมิตเต็ด ปรุงโตเกียว ประเทศญี่ปุ่น
"สตาร์ดัสต์อายส์" มีความหมายว่า "แสงสว่างสดใสในดวงตา" เป็นเพลงเปิดภาพยนตร์การ์ตูน ซามูไรทรูปเปอร์ ในภาคโทรทัศน์ตอนที่ 1 - 19 ลิขสิทธิ์เพลงโดย สถานีโทรทัศน์อาซาฮี เป็นผลงานการประพันธ์ของอุรานิชิ มาริโกะ และเรียบเรียงดนตรีโดยชิเกะมุระ ยาสุฮิโกะ ซึ่งได้รับความนิยมเทียบเคียงกับเพลง "ซามูไรฮาร์ต" เพลงประกอบภาพยนตร์การ์ตูนเรื่องดังกล่าวเช่นกัน[ต้องการอ้างอิง]
สตาบัลลอย

หัวกระสุนเจาะเกราะเพลิงโลหะผสมยูเรเนียมด้อยสมรรถนะชนิด PGU-14/B ขนาด 30 มม.
สตาบัลลอย (อังกฤษ: staballoy) เป็นชื่อของโลหะผสมที่แตกต่างกันสองประเภท ประเภทหนึ่งใช้เป็นวัสดุสำหรับทำหัวกระสุน และอีกประเภทหนึ่งพัฒนาขึ้นสำหรับทำแท่งเจาะ
กระสุนเจาะเกราะด้วยพลังงานจลน์

ในทางการทหาร สตาบัลลอยเป็นโลหะผสมที่มียูเรเนียมด้อยสมรรถนะในสัดส่วนที่สูงผสมกับโลหะอื่น ๆ ซึ่งโดยปกติจะเป็นไททาเนียมหรือโมลิบดีนัม ซึ่งออกแบบมาเพื่อใช้ในกระสุนเจาะเกราะด้วยพลังงานจลน์ สูตรผสมอาจมีส่วนประกอบของยูเรเนียมด้อยสมรรถนะ 99.25% และไททาเนียม 0.75% ขณะที่บางสูตรอาจมีไททาเนียมผสมได้ถึง 3.5% สตาบัลลอยมีความหนาแน่นมากกว่าตะกั่วประมาณ 65%
ทางเลือกอื่นนอกจากการใช้สตาบัลลอยในกระสุนเจาะเกราะด้วยพลังงานจลน์คือการใช้โลหะผสมทังสเตน แต่วัสดุมีราคาแพงกว่า ยากต่อการขึ้นรูปมากกว่า และไม่เป็นวัสดุไพโรโฟริก ดังนั้นกระสุนจึงไม่ก่อให้เกิดเปลวเพลิงหลังกระทบเป้าหมาย กระสุนเจาะเกราะจากโลหะผสมทังสเตนยังมีแนวโน้มที่ส่วนปลายจะบานออกเป็นรูปเห็ดระหว่างการเจาะเกราะ ในขณะที่โลหะผสมยูเรเนียมมักจะสามารถรักษาทรงแหลมของหัวกระสุนไว้ได้
โลหะผสมจากยูเรเนียมด้อยสมรรถนะที่เกิดขึ้นใหม่อีกชนิดคือ สตากัลลอย (อังกฤษ: stakalloy) ซึ่งสร้างจากไนโอเบียม (ร้อยละ 0.01–0.95 โดยน้ำหนัก), วานาเดียม (ร้อยละ 1–4.5 โดยน้ำหนัก ระหว่างปฏิกริยาแบบแกมมา-ยูเทกตอยด์ และยูเทกติก) และยูเรเนียม (สมดุล) ซึ่งมีการปรับปรุงความสามารถในการขึ้นรูป และสามารถประยุกต์ใช้ในงานโครงสร้างได้
แท่งเจาะ

สตาบัลลอย ยังเป็นชื่อที่ใช้ในเชิงพาณิชย์ของเหล็กกล้าไร้สนิมประเภทหนึ่งซึ่งใช้เป็นแท่งเจาะสำหรับแท่นขุดเจาะ ตัวอย่างเช่น สตาบัลลอย เอจี17 (Staballoy AG17) เป็นวัสดุที่แตกต่างจากสตาบัลลอยทางการทหาร โดยมีส่วนผสมเป็นแมงกานีส 20.00%, โครเมียม 17.00%, ซิลิคอน 0.30%, คาร์บอน 0.03%, ไนโตรเจน 0.50% และโมลิบดีนัม 0.05% เจือผสมกับเหล็ก ซึ่งโลหะผสมนี้มีคุณสมบัติที่ไม่เป็นแม่เหล็ก
สดุดี 4

เพลงสดุดีที่ 4 ของหนังสือเพลงสดุดี
| สดุดี 4 |
| --- | --- |
← สดุดี 3สดุดี 5 →
Mirificauit Dominus Sanctum suum. สดุดี 4. ภาพพิมพ์แผ่นทองแดงโดย Jacobus Neeffs, ค.ศ. 1653.
หนังสือ: หนังสือเพลงสดุดี
ภาคในคัมภีร์ฮีบรู: เคทูวีม
ลำดับในภาคของคัมภีร์ฮีบรู: 1
หมวดหมู่: Sifrei Emet
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 19
สดุดี 4 (อังกฤษ: Psalm 4) เป็นเพลงสดุดีเพลงที่ 4 ของหนังสือเพลงสดุดี ในพระคริสตธรรมคัมภีร์ ฉบับมาตรฐานที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระเจ้าผู้ทรงให้ข้าพระองค์เป็นฝ่ายชอบธรรม ขอทรงตอบเมื่อข้าพระองค์ร้องทูล" ในภาษาละติน เพลงสดุดีนี้เป็นที่รู้จักในชื่อ "Cum invocarem" ตามธรรมเนียมดั้งเดิมเชื่อว่าสดุดี 4 ประพันธ์โดยดาวิด แต่นักวิชาการสมัยใหม่ไม่ยอมรับว่าดาวิดเป็นผู้ประพันธ์ ข้อความในเพลงสดุดีนี้กล่าวว่าชัยชนะของคนบาปเป็นเพียงชั่วคราว และการกลับใจเท่านั้นที่นำความสุขที่แท้จริง
เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 4 มักมีการนำมาใส่ในงานประพันธ์ดนตรี รวมไปถึงผลงานในภาษาละตินโดย Michel-Richard Delalande, Henri Desmarets และมาร์ก-อ็องตวน ชาร์ป็องตีเย
ต้นฉบับ > ภาษาฮีบรู

ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
| วรรค | ภาษาฮีบรู | คำแปลภาษาอังกฤษ (JPS 1917) |
| --- | --- | --- |
| 1 | לַמְנַצֵּ֥חַ בִּנְגִינ֗וֹת מִזְמ֥וֹר לְדָוִֽד׃‎ | For the Leader; with string-music. A Psalm of David. |
| 2 | בְּקׇרְאִ֡י עֲנֵ֤נִי ׀ אֱלֹ֘הֵ֤י צִדְקִ֗י בַּ֭צָּר הִרְחַ֣בְתָּ לִּ֑י חׇ֝נֵּ֗נִי וּשְׁמַ֥ע תְּפִלָּתִֽי׃‎ | Answer me when I call, O God of my righteousness, Thou who didst set me free when I was in distress; be gracious unto me, and hear my prayer. |
| 3 | בְּנֵ֥י אִ֡ישׁ עַד־מֶ֬ה כְבוֹדִ֣י לִ֭כְלִמָּה תֶּאֱהָב֣וּן רִ֑יק תְּבַקְשׁ֖וּ כָזָ֣ב סֶֽלָה׃‎ | O ye sons of men, how long shall my glory be put to shame, in that ye love vanity, and seek after falsehood? Selah |
| 4 | וּדְע֗וּ כִּֽי־הִפְלָ֣ה יְ֭הֹוָה חָסִ֣יד ל֑וֹ יְהֹוָ֥ה יִ֝שְׁמַ֗ע בְּקׇרְאִ֥י אֵלָֽיו׃‎ | But know that the LORD hath set apart the godly man as His own; The LORD will hear when I call unto Him. |
| 5 | רִגְז֗וּ וְֽאַל־תֶּ֫חֱטָ֥אוּ אִמְר֣וּ בִ֭לְבַבְכֶם עַֽל־מִשְׁכַּבְכֶ֗ם וְדֹ֣מּוּ סֶֽלָה׃‎ | Tremble, and sin not; commune with your own heart upon your bed, and be still. Selah |
| 6 | זִבְח֥וּ זִבְחֵי־צֶ֑דֶק וּ֝בִטְח֗וּ אֶל־יְהֹוָֽה׃‎ | Offer the sacrifices of righteousness, and put your trust in the LORD |
| 7 | רַבִּ֥ים אֹמְרִים֮ מִֽי־יַרְאֵ֢נ֫וּ ט֥וֹב נְֽסָה־עָ֭לֵינוּ א֨וֹר פָּנֶ֬יךָ יְהֹוָֽה׃‎ | Many there are that say: 'Oh that we could see some good!' LORD, lift Thou up the light of Thy countenance upon us. |
| 8 | נָתַ֣תָּה שִׂמְחָ֣ה בְלִבִּ֑י מֵעֵ֬ת דְּגָנָ֖ם וְתִירוֹשָׁ֣ם רָֽבּוּ׃‎ | Thou hast put gladness in my heart, more than when their corn and their wine increase. |
| 9 | בְּשָׁל֣וֹם יַחְדָּו֮ אֶשְׁכְּבָ֢ה וְאִ֫ישָׁ֥ן כִּֽי־אַתָּ֣ה יְהֹוָ֣ה לְבָדָ֑ד לָ֝בֶ֗טַח תּֽוֹשִׁיבֵֽנִי׃‎ | In peace will I both lay me down and sleep; for Thou, LORD, makest me dwell alone in safety. |
ต้นฉบับ > พระคริสตธรรมคัมภีร์ ฉบับมาตรฐาน

ข้าแต่พระเจ้าผู้ทรงให้ข้าพระองค์เป็นฝ่ายชอบธรรม ขอทรงตอบเมื่อข้าพระองค์ร้องทูล เมื่อข้าพระองค์จนตรอก ขอประทานช่องทาง ขอทรงพระเมตตาข้าพระองค์ และขอทรงฟังคำอธิษฐานของข้าพระองค์
ข้าแต่ท่านผู้สูงศักดิ์ ท่านจะหมิ่นศักดิ์ศรีของข้าพเจ้าไปอีกนานเท่าใด? ท่านจะรักคำไร้ค่า และแสวงการมุสาอีกนานเท่าใด? เส-ลาห์
จงทราบเถิดว่า พระยาห์เวห์ทรงแยกผู้จงรักภักดีไว้สำหรับพระองค์ พระยาห์เวห์ทรงสดับฟังเมื่อข้าพเจ้าทูลพระองค์
แม้ถูกยั่วยุ ก็อย่าทำบาป จงตรึกตรองในใจเวลาอยู่บนที่นอนและสงบอยู่ เส-ลาห์
จงถวายเครื่องสัตวบูชาให้ถูกต้อง และวางใจในพระยาห์เวห์
หลายคนกล่าวว่า "เราอยากเห็นสิ่งดีๆ บ้าง ข้าแต่พระยาห์เวห์ ขอเงยพระพักตร์ที่สว่างของพระองค์มาเหนือพวกข้าพระองค์"
พระองค์ได้ประทานความยินดีแก่จิตใจของข้าพระองค์ มากกว่าเมื่อได้ข้าวและเหล้าองุ่นมากมาย
ข้าพระองค์จะเอนกายลงนอนหลับอย่างเป็นสุข ข้าแต่พระยาห์เวห์ เพราะพระองค์เท่านั้นที่ทรงทำให้ข้าพระองค์อาศัยอยู่อย่างปลอดภัย